Αποτίμηση και Ανασχεδιασμός υφιστάμενου κτιρίου Ο/Σ με Ελαστικές και Ανελαστικές μεθόδους με βάση τον Κανονισμό Επεμβάσεων ΚΑΝ.ΕΠΕ. 2012
Creators: name: Κουτρώνας, Απόστολος Δημητρίου
Publisher: name: Aristotle University of Thessaloniki
Year: 2012
Subjects: ΚΑΝ.ΕΠΕ.
Αποτίμηση
Ανασχεδιασμός
Evaluation
Redesign

description: Η παρούσα διπλωματική εργασία, εκπονήθηκε στα πλαίσια του μεταπτυχιακού προγράμματος σπουδών με τίτλο Αντισεισμικός Σχεδιασμός Τεχνικών Έργων (Α.Σ.Τ.Ε.) και έχει ως βασικό στόχο την αποτίμηση και τον ανασχεδιασμό ενός υφιστάμενου τριώροφου πλαισιακού κτιρίου από οπλισμένο σκυρόδεμα, σύμφωνα με τις διατάξεις του Κανονισμού Επεμβάσεων 2012 (ΚΑΝ.ΕΠΕ.). Οι μέθοδοι ανάλυσης που χρησιμοποιούνται είναι οι Ελαστική Δυναμική και Ανελαστική Στατική. Στα πρώτο, δεύτερο και τρίτο κεφάλαια, γίνεται λεπτομερής περιγραφή των χαρακτηριστικών του φορέα (μηχανικές ιδιότητες, γεωμετρικά χαρακτηριστικά κ.λπ.), προκειμένου, σε συνδυασμό με τα συνημμένα στο παρών τεύχος σχέδια, να παρουσιαστούν με σαφή τρόπο τόσο η μορφή του κτιρίου όσο και η λειτουργία του. Επίσης παρουσιάζεται η κατάσταση του υφιστάμενου φορέα όσον αφορά στην παθολογία του (σχετικοί παράγοντες που την επηρεάζουν πχ ρηγματώσεις, οξειδώσεις κ.λπ.), προκειμένου να δικαιολογηθούν πιθανές τροποποιήσεις στα αρχικά χαρακτηριστικά του φορέα. Στο τέταρτο κεφάλαιο, γίνεται περιγραφή του υπολογιστικού προσομοιώματος, τόσο όσον αφορά στις ιδιότητες των υλικών, όσο και στις ιδιαιτερότητες που παρουσιάζει ο υπό εξέταση φορέας λόγω των οποίων ενδέχεται να υπάρχουν τροποποιήσεις στην προσομοίωση. Στο πέμπτο και έκτο κεφάλαιο, παρουσιάζονται οι βασικές αρχές αποτίμησης και ανασχεδιασμού κατά ΚΑΝ.ΕΠΕ. και στη συνέχεια πραγματοποιείται αποτίμηση του υφιστάμενου κτιρίου σύμφωνα με την Ελαστική Δυναμική μέθοδο ανάλυσης. Πιο συγκεκριμένα, αρχικά γίνεται μια σύντομη περιγραφή των μεγεθών τα οποία υπεισέρχονται στους υπολογισμούς. Στη συνέχεια πραγματοποιείται μια προκαταρκτική ανάλυση, προκειμένου να προκύψει μια πρώτη εικόνα των ανεπαρκειών του φορέα. Τέλος διενεργείται Ελαστική Δυναμική ανάλυση τα αποτελέσματα της οποία παρουσιάζονται υπό μορφή πινάκων στο Παράρτημα III. Η ανάλυση γίνεται με χρήση των προγραμμάτων ETABS v9.5 και ECtools v1.1.0.85. Στο έβδομο κεφάλαιο, πραγματοποιείται αποτίμηση του υφιστάμενου κτιρίου σύμφωνα με την Ανελαστική Στατική μέθοδο ανάλυσης, τα βήματα της οποίας ορίζονται στον ΚΑΝ.ΕΠΕ.. Αρχικά αναφέρονται κάποια σημαντικά σημεία στα βήματα της μεθόδου, προκειμένου να γίνει κατανοητή η διαδικασία με την οποία πραγματοποιείται η ανάλυση. Στη συνέχεια ορίζονται οι ιδιότητες των στοιχείων, προκειμένου να προκύψει η ανελαστική συμπεριφορά αυτών. Τέλος εφαρμόζεται η Ανελαστική Στατική μέθοδος ανάλυσης και στο Παράρτημα ΙV, παρουσιάζονται υπό μορφή πινάκων τα αποτελέσματα της. Η ανάλυση γίνεται με χρήση του προγράμματος SAP2000 v10.0.7. Στο όγδοο κεφάλαιο, εφαρμόζεται η Ελαστική Δυναμική μέθοδος ανάλυσης για σκοπούς ανασχεδιασμού του υπό εξέταση κτιρίου. Αρχικά παρουσιάζονται τα χαρακτηριστικά του κύριου μέτρου αντισεισμικής προστασίας που επιλέγεται για την ενίσχυση του φορέα (τοιχώματα). Στη συνέχεια πραγματοποιείται ανάλυση προκειμένου να προκύψουν αποτελέσματα πιθανών παραμενουσών ανεπαρκειών. Τέλος γίνεται ενίσχυση όσων στοιχείων κρίνονται ανεπαρκή. Αναλυτικά αποτελέσματα, παρουσιάζονται στο Παράρτημα VI. Στο ένατο κεφάλαιο, πραγματοποιείται Ανελαστική Στατική ανάλυση, για τον ενισχυμένο φορέα, προκειμένου να προκύψουν πιθανές ανεπάρκειες ή και σαφής υπερεπάρκειες (συντελεστής ασφαλείας &gt;&gt;1). Τα αποτελέσματα της ανάλυσης παρουσιάζονται στο Παράρτημα VIII. Τέλος, στο δέκατο κεφάλαιο, παρουσιάζονται συγκριτικά αποτελέσματα, τόσο σε επίπεδο μεθόδου ανάλυσης (Ελαστική Δυναμική και Ανελαστική Στατική), όσο και σε επίπεδο φάσης μελέτης του κτιρίου (αποτίμηση και ανασχεδιασμός), προκειμένου να διεξαχθούν συμπεράσματα για τις δύο μεθόδους ανάλυσης.
description: This thesis was produced as part of the postgraduate program entitled Seismic Design of Structures and has as its main objective the evaluation and redesign of an existing three-story building of framework of reinforced concrete, in accordance with the provisions of the Greek Structural Intervention Code (“KAN.EΠE.”). The analytical methods used are the Dynamic Elastic and Inelastic Static analysis. In the first, second and third chapters, in conjunction with the accompanying drawings in this issue, a detailed description of the characteristics of the body (mechanical properties, geometry, etc.) takes place, in order to make clear both the form of the building and the operation. It also shows the status of the existing building in terms of pathology (related affecting factors eg cracks, oxidation, etc.) in order to explain possible modifications to the original characteristics of the structure. The fourth chapter is a description of the computer simulators, both in terms of material properties, and the particularities presented by the concerned institution because of which there may be changes in the simulation. In the fifth chapter, a valuation of the existing building in accordance with Elastic Dynamic analysis method is performed. First a brief description of sizes which are involved in the calculations is presented. Then a preliminary analysis is performed in order to give a glimpse of the shortcomings of the structure. Finally an Elastic Dynamic analysis is made, the results of which are presented in tabular form in Annex III. The analysis was performed using the program ETABS v9.5 and ECtools v1.1.0.85. In the seventh chapter, a valuation of existing building under pushover method is performed, the steps of which are defined in (“KAN.EΠE.”). Firstly some important points in the steps of the method are listed, in order to understand the process of the analysis. Then the properties of the data is set in order to obtain the inelastic behavior. Finally pushover analysis is performed the results of which are presented in tabular form in Annex IV. The analysis was performed using the program SAP2000 v10.0.7. In the eighth chapter, Dynamic Elastic analysis method is applied for the purpose of redesigning the building under consideration. Initially the characteristics of the main measure seismic protection chosen is presented (walls) for the building amplification. Then an analysis is performed in order to obtain results possible residual inefficiencies. Finally elements that would be insufficient are enhanced. Analytical results are presented in Appendix VI. In the ninth chapter, pushover analysis is carried out for the reinforced building, in order to obtain possible deficiencies or Ultra clear (safety factor &gt;&gt; 1). The results of the analysis are presented in Appendix VIII. Finally, in the tenth chapter comparative results are presented, both in terms of the analysis method (Elastic Inelastic Dynamic and Static) and at the study phase of the building (evaluation and redesign), in order to reach up for conclusions about the two methods of analysis.